Malmskillnadsbron
Malmskillnadsbron er en bro i det centrale Stockholm, beliggende i bydelen Norrmalm. Brokonstruktionen fører Malmskillnadsgatan over Kungsgatan og har en spændvidde på 24 meter og en bredde fra rækværk til rækværk på 9,05 meter, hvoraf selve kørebanen udgør 5,55 meter.

Malmskillnadsbron blev bygget i forbindelse med opførelsen af Kungsgatan og gadens indvielse i 1911. På det tidspunkt stod broen helt isoleret over Kungsgatan, idet ingen bebyggelse var opført i forbindelse med overgangen, mens der kun fandtes en jordskråning langs nord- og sydsiden af gaden. Førhen blev broen kaldt Malmskillnadsgatans viadukt over Kungsgatan, men har siden 1932 heddet "Malmskillnadsbron".

Broens materialer og detaljer
Broen er bygget i beton med forstærkede hvælvingsplader og lodrette betonvægge på siderne, som efterfølgende blev belagt med granitplader, og også rækværket er lavet af granit. Oprindeligt var kørebanen brolagt med brosten, som dog for længst er blevet erstattet med asfalt. Undersiden af hvælvingen er dekorativt malet og oplyst om natten.
Malmskillnadsbron blev renoveret i 1980'erne, idet undersiden blev malet i et labyrint-lignende klassisk mønster.

Under brohvælvingen på nordsiden af broen er en mindeplade i støbt bronze med følgende indskrift:

Billeder

Litteratur
Stahre, Nils-Gustaf; Fogelström, Per Anders (1986). Stockholms gatunamn: innerstaden. Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. Libris 7269073. ISBN 91-38-90777-1
Dufwa, Arne, red (1985). Trafik, broar, tunnelbanor, gator. Monografier utgivna av Stockholms stad, Stockholms tekniska historia 1. Stockholm: Liber Förlag. Libris 513275. ISBN 91-38-08725-1

Eksterne henvisninger

Kilder

Broer i Stockholm
Norrmalm